amanoisuno/poetBack huggingface dataset:
雜曲歌辭：古別離 沈佺期 
白水東悠悠，中有西行舟。舟行有返棹，水去無還流。奈何生別者，戚戚懷遠遊。遠遊誰當惜，所悲會難收。自君間芳屣，青陽四五遒。皓月掩蘭室，光風虛蕙樓。相思無明晦，長歎累冬秋。離居分遲暮，駕高何淹留。
雜曲歌辭：古別離 孟雲卿 
朝日上高臺，離人怨秋草。但見萬里天，不見萬里道。君行本遙遠，苦樂良難保。宿昔夢同衾，憂心夢顛倒。含酸欲誰訴，轉轉傷懷抱。結髮年已遲，征行去何早。寒暄有時謝，憔悴難再好。人皆算年壽，死者何曾老。少壯無見期，水深風浩浩。
雜曲歌辭：古別離 李益 
雙劍欲別風淒然，雌沉水底雄上天。江回漢轉兩不見，
雜曲歌辭：古別離二首 於濆 
入室少情意，出門多路岐。黃鶴有歸日，蕩子無還時。人誰無分命，妾身何太奇。君為東南風，妾作西北枝。青樓鄰里婦，終年畫長眉。自倚對良匹，笑妾空羅幃。郎本東家兒，妾本西家女。對門中道間，終謂無離阻。豈知中道間，遣作空閨主。自是愛封侯，非關備胡虜。知子去從軍，何處無良人。
雜曲歌辭：古別離二首 李端 
水國葉黃時，洞庭霜落夜。行舟聞商估，宿在楓林下。此地送君還，茫茫似夢間。後期知幾日，前路轉多山。巫峽通湘浦，迢迢隔雲雨。天晴見海檣，月落聞津鼓。人老自多愁，水深難急流。清宵歌一曲，白首對汀洲。與君桂陽別，令君岳陽待。後事忽差池，前期日空在。木落雁嗷嗷，洞庭波浪高。遠山雲似蓋，極浦樹如毫。朝發能幾裏，暮來風又起。如何兩處愁，皆在孤舟裏。昨夜天月明，長川寒且清。菊花開欲盡，薺菜拍來生。下江帆勢速，五兩遙相逐。欲問去時人，知投何處宿。空令猿嘯時，泣對湘潭竹。
雜曲歌辭：古別離 王縉 
下階欲離別，相對映蘭叢。含辭未及吐，淚落蘭叢中。高堂靜秋日，羅衣飄暮風。誰能待明月，回首見床空。
雜曲歌辭：古別離 皎然 
太湖三山口，吳王在時道。寂寞千載心，無人見春草。誰堪緘怨者，持此傷懷抱。孤舟畏狂風，一點宿煙島。望所思兮若何，月蕩漾兮空波。雲離離兮北斷，春山胡為兮塞路，使我歸夢兮撩亂。
雜曲歌辭：古別離 聶夷中 
欲別牽郎衣，問郎遊何處。不恨歸日遲，莫向臨邛去。
雜曲歌辭：古別離二首 施肩吾 
古人謾歌西飛燕，十年不見狂夫面。三更風作切夢刀，老母別愛子，少妻送征郎。血流既四面，乃亦斷二腸。不愁寒無衣，不怕饑無糧。惟恐征戰不還鄉，
雜曲歌辭：古別離 吳融 
紫燕黃鵠雖別離，一舉千里何難追。猶聞啼風與叫月，蟾蜍正向清夜流，蛺蝶須教墮絲罥。莫道斷絲不可續，
雜曲歌辭：古離別 王適 
昔歲驚楊柳，高樓悲獨守。今年芳樹枝，孤棲怨別離。珠簾晝不卷，羅幔曉長垂。苦調琴先覺，愁容鏡獨知。頻來雁度無消息，罷去鴛文何用織。夜還羅帳空有情，已能憔悴今如此，更複含情一待君。
雜曲歌辭：古離別 常理 
君禦狐白裘，妾居緗綺幬。粟鈿金夾膝，花錯玉搔頭。離別生庭草，征行斷戍樓。蠨蛸網清曙，菡萏落紅秋。小膽空房怯，長眉滿鏡愁。為傳兒女意，不用遠封侯。
雜曲歌辭：古離別 姚系 
涼風已嫋嫋，露重木蘭枝。獨上高樓望，行人遠不知。輕寒入洞戶，明月滿秋池。燕去鴻方至，年年是別離。
雜曲歌辭：古離別 張彪 
離別無遠近，事歡情亦悲。不聞車輪聲，後會將何時。去日忘寄書，來日乖前期。縱知明當還，一夕千萬思。
雜曲歌辭：古離別 趙微明 
違別未幾日，一日如三秋。猶疑望可見，日日上高樓。惟見分手處，白蘋滿芳洲。寸心寧死別，不忍生離愁。
雜曲歌辭：古離別二首 孟郊 
松山雲繚繞，萍路水分離。雲去有歸日，水分無合時。春芳役雙眼，春色柔四支。楊柳織別愁，千條萬條絲。山川古今路，縱橫無斷絕。來往天地間，人皆有離別。行衣未束帶，中腸已先結。不用看鏡中，自知生白髮。欲陳去留意，聲向言前咽。愁結填心胸，茫茫若為說。荒郊煙莽蒼，曠野風淒切。處處得相隨，人那不如月。
雜曲歌辭：古離別 顧況 
西江上，風動麻姑嫁時浪。西山為水水為塵，不是人間離別人。
雜曲歌辭：古離別 貫休 
離恨如旨酒，古今飲皆醉。只恐長江水，儘是兒女淚。伊餘非此輩，送人空把臂。他日再相逢，清風動天地。
雜曲歌辭：古離別 韋莊 
晴煙漠漠柳毿毿，不那離情酒半酣。更把馬鞭雲外指，斷腸春色在江南。
雜曲歌辭：生別離 孟雲卿 
結髮生別離，相思複相保。何知日已久，五變庭中草。眇眇天海途，悠悠吳江島。但恐不出門，出門無遠道。遠道行既難，家貧衣服單。嚴風吹積雪，晨起鼻何酸。人生各有戀，豈不懷所安。分明天上日，生死誓同歡。
雜曲歌辭：生別離 白居易 
食檗不易食梅難，檗能苦兮梅能酸。未如生別之為難，回看骨肉哭一聲，梅酸檗苦甘如蜜。黃河水白黃雲秋，生離別，生離別，憂從中來無斷絕。憂積心勞血氣衰，
雜曲歌辭：遠別離 李白 
遠別離，古有皇英之二女，乃在洞庭之南，瀟湘之浦。海水直下萬里深，誰人不言此離苦。日慘慘兮雲冥冥，皇穹竊恐不照余之忠誠，雷馮馮兮欲吼怒。堯舜當之亦禪禹。君失臣兮龍為魚，權歸臣兮鼠變虎。或雲堯幽囚，舜野死，九疑聯綿皆相似，慟哭兮遠望，見蒼梧之深山。蒼梧山崩湘水絕，
雜曲歌辭：遠別離 張籍 
蓮葉團團杏花拆，長江鯉魚鰭鬣赤。念君少年棄親戚，幾時斷得城南陌，勿使居人有行役。
雜曲歌辭：遠別離二首 令狐楚 
楊柳黃金穗，梧桐碧玉枝。春來消息斷，早晚是歸時。玳織鴛鴦履，金裝翡翠簪。畏人相問著，不擬到城南。
雜曲歌辭：久別離 李白 
別來幾春未還家，玉窗五見櫻桃花。況有錦字書，胡為東風為我吹行雲，使西來；待來竟不來，
雜曲歌辭：新別離 戴叔倫 
手把杏花枝，未曾經別離。黃昏掩閨後，寂寞自心知。
雜曲歌辭：今別離 崔國輔 
送別未能旋，相望連水口。船行欲映洲，幾度急搖手。
雜曲歌辭：暗別離 劉氏瑤 
槐花結子桐葉焦，單飛越鳥啼青霄。翠軒輾雲輕遙遙，朱弦暗斷不見人，風動花枝月中影。青鸞脈脈西飛去，
雜曲歌辭：潛別離 白居易 
不得哭，潛別離。不得語，暗相思。兩心之外無人知。深籠夜鎖獨棲鳥，利劍春斷連理枝。河水雖濁有清日，
雜曲歌辭：別離曲 張籍 
行人結束出門去，馬蹄幾時踏門路。憶昔君初納彩時，男兒生身自有役，那得誤我少年時。不如逐君征戰死，
雜曲歌辭：別離曲 陸龜蒙 
丈夫非無淚，不灑離別間。仗劍對尊酒，恥為遊子顏。蝮蛇一螫手，壯士疾解腕。所思在功名，離別何足歎。
雜曲歌辭：西洲曲 溫庭筠 
悠悠複悠悠，昨日下西洲。西洲風色好，遙見武昌樓。武昌何鬱鬱，儂家定無匹。小婦被流黃，登樓撫瑤瑟。朱弦繁複輕，素手直淒清。一彈三四解，掩抑似含情。南樓登且望，西江廣複平。艇子搖兩槳，催過石頭城。門前烏臼樹，慘澹天將曙。鶤鵊飛複還，郎隨早帆去。回頭語同伴，定複負情儂。去帆不安幅，作抵使西風。他日相尋索，莫作西洲客。西洲人不歸，春草年年碧。
雜曲歌辭：荊州樂 李白 
白帝城邊足風波，瞿塘五月誰敢過。荊州麥熟繭成蛾，
雜曲歌辭：荊州樂二首 劉禹錫 
渚宮楊柳暗，麥城朝雉飛。可憐踏青伴，乘暖著輕衣。今日好南風，商旅相催發。沙頭檣竿上，始見春江闊。
雜曲歌辭：荊州泊 李端 
南樓西下時，月裏聞來棹。桂水舳艫回，荊州津濟鬧。移帷望星漢，引帶思容貌。今夜一江人，惟應妾身覺。
雜曲歌辭：紀南歌 劉禹錫 
風煙紀南城，塵土荊門路。天寒獵獸者，走上樊姬墓。
雜曲歌辭：宜城歌 劉禹錫 
野水繞空城，行塵起孤驛。花台側生樹，石碣陽鐫額。靡靡度行人，溫風吹宿麥。
雜曲歌辭：長幹曲四首 崔顥 
君家定何處，妾住在橫塘。停舟暫借問，或恐是同鄉。家臨九江水，去來九江側。同是長幹人，生小不相識。下渚多風浪，蓮舟漸覺稀。那能不相待，獨自逆潮歸。三江潮水急，五湖風浪湧。由來花性輕，莫畏蓮舟重。
雜曲歌辭：長幹行二首 李白 
妾發初覆額，折花門前劇。郎騎竹馬來，繞床弄青梅。同居長幹裏，兩小無嫌猜。十四為君婦，羞顏尚不開。低頭向暗壁，千喚不一回。十五始展眉，願同塵與灰。常存抱柱信，豈上望夫台。十六君遠行，瞿塘灩預堆。五月不可觸，猿鳴天上哀。門前遲行跡，一一生綠苔。苔深不能掃，落葉秋風早。八月蝴蝶來，雙飛西園草。感此傷妾心，坐愁紅顏老。早晚下三巴，預將書報家。相迎不道遠，直至長風沙。憶妾深閨裏，煙塵不曾識。嫁與長幹人，沙頭候風色。五月南風興，思君在巴陵。八月西風起，想君發揚子。去來悲如何，見少別離多。湘潭幾日到，妾夢越風波。昨夜狂風度，吹折江頭樹。淼淼暗無邊，行人在何處。北客真王公，朱衣滿江中。日暮來投宿，數朝不肯東。好乘浮雲驄，佳期蘭渚東。鴛鴦綠浦上，翡翠錦屏中。自憐十五餘，顏色桃李紅。那作商人婦，愁水複愁風。
雜曲歌辭：長幹行 張潮 
婿貧如珠玉，婿富如埃塵。貧時不忘舊，富貴多寵新。妾本富家女，與君為偶匹。惠好一何深，中門不曾出。妾有繡衣裳，葳蕤金縷光。念君貧且賤，易此從遠方。遠方三千里，發去悔不已。日暮情更來，空望去時水。孟夏麥始秀，江上多南風。商賈歸欲盡，君今尚巴東。巴東有巫山，窈窕神女顏。常恐遊此山，果然不知還。
雜曲歌辭：小長幹曲 崔國輔 
月暗送湖風，相尋路不通。菱歌唱不輟，知在此塘中。
雜曲歌辭：杞梁妻 貫休 
秦之無道兮四海枯，築長城兮遮北胡。築人築土一萬里，一號城崩塞色苦，再號杞梁骨出土。疲魂饑魄相逐歸，
雜曲歌辭：盧女曲 崔顥 
二月春來半，宮中日漸長。柳垂金屋暖，花覆玉樓香。拂匣先臨鏡，調笙更炙簧。還將盧女曲，夜夜奉君王。
雜曲歌辭：盧姬篇 崔顥 
盧姬小小魏王家，綠鬢紅唇桃李花。魏玉綺樓十二重，前堂後堂羅袖人，南窗北窗花發春。翠幌珠簾鬥弦管，人生今日得驕貴，誰道盧姬身細微。
雜曲歌辭：邯鄲才人嫁為廝養卒婦 李白 
妾本叢台女，揚蛾入丹闕。自倚顏如花，寧知有凋歇。一辭玉階下，去若朝雲沒。每憶邯鄲城，深宮夢秋月。君王不可見，惆悵至明發。
雜曲歌辭：楊白花 柳宗元 
楊白花，風吹度江水。坐令宮樹無顏色，
雜曲歌辭：茱萸女 萬楚 
山陰柳家女，九日采茱萸。複得東鄰伴，雙為陌上姝。插花向高髻，結子置長裾。作性恒遲緩，非關詫丈夫。平明折林樹，日入反城隅。俠客邀羅袖，行人挑短書。蛾眉自有主，年少莫踟躕。
雜曲歌辭：於闐采花 李白 
於闐采花人，自言花相似。明妃一朝西入胡，丹青能令醜者妍，無鹽翻在深宮裏。自古妒蛾眉，胡沙埋皓齒。
雜曲歌辭：秦女卷衣 李白 
天子居未央，妾侍卷衣裳。顧無紫宮寵，敢拂黃金床。水至亦不去，熊來尚可當。微身奉日月，飄若螢火光。願君采葑菲，無以下體妨。
雜曲歌辭：愛妾換馬 張祜 
一面妖桃千里蹄，嬌姿駿骨價應齊。乍牽玉勒辭金棧，嬋娟躞蹀春風裏，揮手搖鞭楊柳堤。綺閣香銷華廄空，忍將行雨換追風。休憐柳葉雙眉翠，恩勞未盡情先盡，暗泣嘶風兩意同。
雜曲歌辭：枯魚過河泣 李白 
白龍改常服，偶被豫且制。誰使爾為魚，徒勞訴天帝。作書報鯨鯢，勿恃風濤勢。濤落歸泥沙，翻遭螻蟻噬。萬乘慎出入，柏人以為誡。
雜曲歌辭：飲酒樂 聶夷中 
日月似有事，一夜行一周。草木猶須老，人生得無愁。一飲解百結，再飲破百憂。白髮欺貧賤，不入醉人頭。我願東海水，盡向杯中流。安得阮步兵，同入醉鄉遊。
雜曲歌辭：王孫游 崔國輔 
自與王孫別，頻看黃鳥飛。應由春草誤，著處不成歸。
雜曲歌辭：發白馬 李白 
將軍發白馬，旌節渡黃河。簫鼓聒川嶽，滄溟湧洪波。武安有振瓦，易水無寒歌。鐵騎若雪山，飲流涸滹沱。揚兵獵月窟，轉戰略朝那。倚劍登燕然，邊峰列嵯峨。蕭條萬里外，耕作五原多。一掃清大漠，包虎戢金戈。
雜曲歌辭：結襪子 李白 
燕南壯士吳門豪，築中置鉛魚隱刀。感君恩重許君命，泰山一擲輕鴻毛。
雜曲歌辭：沐浴子 李白 
沐芳莫彈冠，浴蘭莫振衣。處世忌太潔，志人貴藏輝。滄浪有釣叟，吾與爾同歸。
雜曲歌辭：三台二首 韋應物 
一年一年老去，明日後日花開。未報長安平定，萬國豈得銜杯。冰泮寒塘始綠，雨餘百草皆生。朝來門合無事，晚下高齋有情。
雜曲歌辭：上皇三台 韋應物 
不寐倦長更，披衣出戶行。月寒秋竹冷，風切夜窗聲。
雜曲歌辭：突厥三台 韋應物 
雁門山上雁初飛，馬邑闌中馬正肥。日旰山西逢驛使，殷勤南北送征衣。
雜曲歌辭：宮中三台二首 王建 
魚藻池邊射鴨，芙蓉園裏看花。日色柘袍相似，不著紅鸞扇遮。池北池南草綠，殿前殿后花紅。天子千年萬歲，未央明月清風。
雜曲歌辭：江南三台四首 王建 
揚州橋邊小婦，長幹市里商人。三年不得消息，各自拜鬼求神。青草湖邊草色，飛猿嶺上猿聲。萬里三湘客到，有風有雨人行。樹頭花落花開，道上人去人來。朝愁暮愁即老，百年幾度三台。聞身強健且為，頭白齒落難追。准擬百年千歲，能得幾許多時。
雜曲歌辭：築城曲 張籍 
築城去，千人萬人齊抱杵。重重土堅試行錐，力盡不得拋杵聲，杵聲未定人皆死。家家養男當門戶，
雜曲歌辭：築城曲五解 元稹 
年年塞下丁，長作出塞兵。自從冒頓強，官築遮虜城。築城須努力，城高遮得賊。但恐賊路多，有城遮不得。丁口傳父口，莫問城堅不。平城被虜圍，漢劚城牆走。因茲虜請和，虜往騎來多。半疑兼半信，築城猶嵯峨。築城安敢煩，願聽丁一言。請築鴻臚寺，兼愁虜出關。
雜曲歌辭：築城曲 陸龜蒙 
城上一掊土，手中千萬杵。築城畏不堅，堅城在何處。莫歎築城勞，將軍要卻敵。城高功亦高，爾命何處惜。
雜曲歌辭：湖陰曲 溫庭筠 
祖龍黃須珊瑚鞭，鐵驄金面青連錢。虎髯拔劍欲成夢，蒼黃追騎塵外歸，森索妖星陣前死。五陵愁碧春萋萋，白虯天子金煌鋩，高臨帝座回龍章。吳波不動楚山晚，
雜曲歌辭：無愁果有愁曲 李商隱 
東有青龍西白虎，中含福皇包世度。玉壺渭水笑清潭，秋娥點滴不成淚，十二玉樓無故釘。推煙唾月拋千里，日暮向風牽短絲，血凝血散今誰是。
雜曲歌辭：起夜來 施肩吾 
香銷連理帶，塵覆合歡杯。懶臥相思枕，愁吟起夜來。
雜曲歌辭：起夜半 聶夷中 
念遠心如燒，不覺中夜起。桃花帶露泛，立在月明裏。
雜曲歌辭：獨不見 沈佺期 
盧家小婦郁金堂，海燕雙棲玳瑁梁。九月寒砧催下葉，誰知含愁獨不見，使妾明月照流黃。
雜曲歌辭：獨不見 王訓 
日晚宜春暮，風軟上林朝。對酒近初節，開樓蕩夜嬌。石橋通小澗，竹路上青霄。持底誰見許，長愁成細腰。
雜曲歌辭：獨不見 楊巨源 
東風豔陽色，柳綠花如霰。競理同心鬟，爭持合歡扇。香傳賈娘手，粉離何郎面。最恨捲簾時，含情獨不見。
雜曲歌辭：獨不見 李白 
白馬誰家子，黃龍邊塞兒。天山三丈雪，豈是遠行時。春蕙忽秋草，莎雞鳴曲池。風催寒棕響，月入霜閨悲。憶與君別年，種桃齊蛾眉。桃今百餘尺，花落成枯枝。終然獨不見，流淚空自知。
雜曲歌辭：獨不見 戴叔倫 
前宮路非遠，舊苑春將遍。玉戶看早梅，雕梁數歸燕。身輕逐舞袖，香暖傳歌扇。自和秋風詞，長侍昭陽殿。誰信後庭人，年年獨不見。
雜曲歌辭：獨不見 胡曾 
玉關一自有氛埃，年少從軍竟未回。門外塵凝張樂榭，萬里寂寥音信絕，寸心爭忍不成灰。
雜曲歌辭：攜手曲 田娥 
攜手共惜芳菲節，鶯啼錦花滿城闕。行樂逶迤念容色，
雜曲歌辭：大垂手 聶夷中 
金刀翦輕雲，盤用黃金縷。裝束趙飛燕，教來掌上舞。舞罷飛燕死，片片隨風去。
雜曲歌辭：夜夜曲 田娥 
愁人夜獨傷，滅燭臥蘭房。只恐多情月，旋來照妾床。
雜曲歌辭：夜夜曲 王偃 
北斗星移銀漢低，班姬愁思鳳城西。青槐陌上人行絕，明月樓前烏夜啼。
雜曲歌辭：夜夜曲 貫休 
蟪蛄切切風騷騷，芙蓉噴香蟾蜍高。孤燈耿耿征婦勞，更深撲落金錯刀。
雜曲歌辭：秋夜長 王勃 
秋夜長，殊未央，月明白露澄清光，層城綺閣遙相望。遙相望，川無梁，北風受節雁南翔，崇蘭委質時菊芳。鳴環曳履出長廊，為君秋夜搗衣裳。纖羅對鳳凰，所在天一方，寒衣徒自香。
雜曲歌辭：秋夜長 張籍 
秋天如水夜未央，天漢東西月色光。愁人不寐畏枕席，白露滿田風褭褭，千聲萬聲鶡鳥鳴。
雜曲歌辭：秋夜曲二首 王建 
天清漏長霜泊泊，蘭綠收榮桂膏涸。高樓雲鬟弄嬋娟，香囊火死香氣少，向帷合眼何時曉。城烏作營啼野月，秋燈向壁掩洞房，良人此夜直明光。天河悠悠漏水長，南樓北斗兩相當。
雜曲歌辭：秋夜曲 張仲素 
丁丁漏水夜何長，漫漫輕雲露月光。秋壁暗蟲通夕響，寒衣未寄莫飛霜。
雜曲歌辭：秋夜曲 王涯 
桂魄初生秋露微，輕羅已薄未更衣。銀箏夜久殷勤弄，心怯空房不忍歸。
雜曲歌辭：夜坐吟 李白 
冬夜夜寒覺夜長，沉吟久坐坐北堂。冰合井泉月入閨，歌有聲，妾有情。情聲合，兩無違。一語不入意，從君萬曲梁塵飛。
雜曲歌辭：夜坐吟 李白 
踏踏馬頭誰見過，眼看北斗直天河。西風羅幕生翠波，
雜曲歌辭：夜寒吟 鮑溶 
九衢金吾夜行行，上宮玉漏遙分明。霜飆乘陰掃地起，細腰楚姬絲竹間，白紵長袖歌閑閑，豈識苦寒損朱顏。
雜曲歌辭：定情篇 喬知之 
共君結新婚，歲寒心未蔔。相與遊春園，各隨情所逐。君念菖蒲花，妾感苦寒竹。菖花多豔姿，寒竹有貞葉。此時妾比君，君心不如妾。簪玉步河堤，妖韶援綠pH。鳧雁將子游，鶯燕從雙棲。君念春光好，妾向春光啼。君時不得意，妾棄還金閨。結言本同心，悲歡何未齊。怨咽前致辭，願得中所悲。人間丈夫易，世路婦難為。始經天月照，終若流星馳。長信佳麗人，失意非蛾眉。廬江小吏婦，非關織作遲。本願長相對，今已長相思。複有遊宦子，結援從梁陳。燕居崇三朝，去來歷九春。誓心妾終始，蠶桑奉所親。歸願未克從，黃金贈路人。潔婦懷明義，從泛河之津。於今千萬年，誰當問水濱。更憶倡家樓，夫婿事封侯。去時思灼灼，去罷心悠悠。不憐妾歲晏，千載隴西頭。以茲常惕惕，百慮恒盈積。由來共結褵，幾人同匪石。故歲雕梁燕，雙去今來隻。今日玉庭梅，朝紅暮成碧。碧榮始芬敷，黃葉已淅瀝。何用念芳春，芳春有流易。何用重歡娛，歡娛俄戚戚。家本巫山陽，歸去路何長。敘言情未盡，采菉已盈筐。桑榆日映物，草色盈高岡。下有碧流水，上有丹桂香。桂枝不須折，碧流清且潔。贈君比芳菲，受惠常不滅。贈君淚潺湲，相思無斷絕。妾有秦家鏡，寶匣裝珠璣。鑒來年二八，不記易陰暉。妾無光寂寂，委照影依依。今日持為贈，相識莫相違。
雜曲歌辭：定情樂 施肩吾 
敢嗟君不憐，自是命不諧。著破三條裾，卻還雙股釵。
雜曲歌辭：春江曲 郭元振 
江水春沉沉，上有雙竹林。竹葉壞水色，郎亦壞人心。
雜曲歌辭：春江曲 張籍 
春江無雲潮水平，蒲心出水鳧雛鳴。長幹夫婿愛遠行，春來未到父母家，舟小風多渡不得。欲辭舅姑先問人，
雜曲歌辭：春江曲 王涯 
搖漾越江春，相將看白蘋。歸時不覺夜，出浦月隨人。
雜曲歌辭：春江曲二首 張仲素 
家寄征江岸，征人幾歲遊。不知潮水信，每日到沙頭。乘曉南湖去，參差疊浪橫。前洲在何處，霧裏雁嚶嚶。
雜曲歌辭：江上曲 李嘉佑 
江上澹澹芙蓉花，江口蛾眉獨浣紗。可憐應是陽臺女，蒼梧秋色不堪論，千載依依帝子魂。君看峰上斑斑竹，儘是湘妃泣淚痕。
雜曲歌辭：桃花曲 顧況 
魏帝宮人舞鳳樓，隋家天子泛龍舟。君王夜醉春眠晏，不覺桃花逐水流。
雜曲歌辭：樹中草 李白 
鳥銜野田草，誤入枯桑裏。客土植危根，逢春猶不死。草木雖無情，因依尚可生。如何同枝葉，各自有枯榮。
雜曲歌辭：樹中草 張祜 
青青樹中草，托根非不危。草生樹卻死，榮枯君可知。
雜曲歌辭：春遊吟 李章 
初春遍芳甸，千里靄盈矚。美人摘新英，步步玩春綠。所思杳何處，宛在吳江曲。可憐不得共芳菲，
雜曲歌辭：春遊樂 施肩吾 
一年三百六十日，賞心那似春中物。草迷曲塢花滿園，東家少年西家出。
雜曲歌辭：春遊樂二首 李端 
游童蘇合帶，倡女蒲葵扇。初日映城時，相思忽相見。褰裳踏露草，理鬢回花面。薄暮不同歸，留情此芳甸。柘彈連錢馬，銀鉤妥墮鬟。采桑春陌上，踏草夕陽間。意合辭先露，心誠貌卻閑。明朝若相憶，雲雨出巫山。
雜曲歌辭：春遊曲三首 張仲素 
煙柳飛輕絮，風榆落小錢。濛濛百花裏，羅綺競秋千。騁望登香閣，爭高下砌台。林間踏青去，席上意錢來。行樂三春節，林花百和香。當年重意氣，先占鬥雞場。
雜曲歌辭：樂府二首 劉言史 
花頷紅鬃一向偏，綠槐香陌欲朝天。仍嫌眾裏嬌行疾，傍鐙深藏白玉鞭。噴珠團香小桂條，玉鞭兼賜霍嫖姚。弄影便從天禁出，碧蹄聲碎五門橋。
雜曲歌辭：樂府 顧況 
暖谷春光至，宸游近甸榮。雲隨天仗轉，風入禦簾輕。翠蓋浮佳氣，朱樓倚太清。朝臣冠劍退，宮女管弦迎。細草承雕輦，繁花入幔城。文房開聖藻，武衛宿天營。玉醴隨觴至，銅壺逐漏行。五星含土德，萬姓徹中聲。親祀先崇典，躬推示勸耕。國風新正樂，農器近消兵。道德關河固，刑章日月明。野人同鳥獸，率舞感升平。
雜曲歌辭：樂府 權德輿 
光風澹蕩百花吐，樓上朝朝學歌舞。身年二八婿侍中，鶯啼日出不知曙，寂寂羅幃春夢長。
雜曲歌辭：樂府三首 孟郊 
蓮子不可得，荷花生水中。猶勝道傍柳，無事蕩春風。淥萍與荷葉，同此一水中。風吹荷葉在，淥萍西複東。蓮花未開時，苦心終日卷。春水徒蕩漾，荷花未開展。
雜曲歌辭：樂府 陸長源 
芙蓉初出水，菡萏露中花。風吹著枯木，無奈值空槎。
雜曲歌辭：雜曲 王勃 
智瓊神女，來訪文君。蛾眉始約，羅袖初熏。歌齊曲韻，
雜曲歌辭：古曲五首 施肩吾 
可憐江北女，慣唱江南曲。搖盪木蘭舟，雙鳧不成浴。郎為匕上香，妾為籠上灰。歸時雖暖熱，去罷生塵埃。夜裁鴛鴦綺，朝織蒲桃綾。欲試一寸心，待縫三尺冰。憐時魚得水，怨罷商與參。不如山支子，卻解結同心。紅顏感暮花，白日同流水。思君如孤燈，一夜一心死。
雜曲歌辭：高句麗 李白 
金花折風帽，白馬小遲回。翩翩舞廣袖，似鳥海東來。
雜曲歌辭：摩多樓子 李賀 
玉塞去金人，二萬四千里。風吹沙作雲，一時渡遼水。天白水如練，甲絲雙串斷。行行莫苦辛，城月猶殘半。曉氣朔煙上，趢趗胡馬蹄。行人聽水別，隔隴長東西。